E fin an nevez-hañv e oa pasapl a c'hwen-plant er jardrin, àr ar c'hourjetez lakaomp, àr ar wezenn-kerez. Ha ne welemp ket buoc'hig-Doue ebet. Pa oa arru ar re gentañ em boa klasket o lakaat àr ar plantennoù lan a c'hwen-plant. Edan berrik amzer ne oa ket mui afer  ag o hentiñ. Lan oa ar plantennoù-se a breñved buoc'hig-Doue hag a zebre ar loenedigoù sunerion-se par ma c'hellent ! Muioc'h-mui a breñved, muioc'h-mui a imagoed ivez. An deizioù tremenet e oa gounezet ar jardrin a-bezh d'ar loened brizh-ruz-se ! O gwelet a raemp é tarnijal da bep kostez. Aes oa gwelet ivez ar restajoù poupinelloù (e galleg cheuc'h : exuvies). Ar loened a oa a-barzh, da c'hortoz donet da vout imagoed.